Die Altfranzösischen Romane der St. Marcus Bibliothek. 
coD. v. pour aquoier la noise le cris e la tencon, 
e Garlle uer la place se mist tot d’un rancon, 
la spee nue ao poing, uies rous con stigon. 
siens homes auec lu se mistrent abandon. 
qand Dexirier uit Garlle, ne sembla mie bricon: 
car bien uit q’il uenoit pour lu metre en fricon. 
pour ce dist as siens homes “ seignour, tantost entron 
dedens la rice sbare: car ia pour rien dou mon 
ie ne ueul uer mien sire fer nulle mesprison. 
e qand serons dedens, iluec nous defendron, 
s’il nous uousist ofandre, ond blasme mie n’auron. 
e ceus distrent “bieu sire, uetre uoloir feron.” 
Por le dit Dexirier e par le suen comant 
tournerent en la sbare li barons mantinant. 
de defandre lour cors s’apresterent & tant, 
e en la sbare furent enclus bien fermemant. 
a tant ecuos Carllon uenir astiuemant. 
qand il fu pres la sbare, si dist enuer sa giant 
“seignour frans cheualiers, or prenons ueniemant 
de cist roi Dexirier, che par suen orguel grant 
il a tu& nous homes che uous uees ci gisant. 
gand Dexirier l’oi, un pue se fist auant 
e dist “car escouties, frans emperer puisant: 
si saures se ie ai mesfeit uer uous noiant. 
mes l’emperer ne o ueust entendre tant ne quant: 
ains semonoit siens homes de l’asaut fieremant. 
gand Dexirier ce uit, si dist “ par saint Clemant, 
ne uous en dirai plus: car bien sui pourcevant 
che ä fin me uoles tuer; hond nul home uiuant 
ne me puet ia reprandre se ie mien cors deffant.” 
lour escria as Lunbars “ay frans pople e uailant, 
pour lous e pris conquere, non pour autre prexant, 
nous somes ci uenus. or sera aparisant 
con uous seres proudomes & uos cors defendant 
enuer cist emperer faus e desconoisant, 
219 
